b"\n_START_ARTICLE_\nEigenface\n_START_PARAGRAPH_\nEls eigenfaces s\xc3\xb3n un conjunt dels components principals de la distribuci\xc3\xb3 de les imatges de la cara. S\xc3\xb3n utilitzats per captar la variaci\xc3\xb3 d'una col\xc2\xb7lecci\xc3\xb3 d'imatges de cares. De fet, cada cara pot ser representada exactament en termes de combinacions lineals dels eigenfaces._NEWLINE_L'objectiu \xc3\xa9s extreure la informaci\xc3\xb3 rellevant de la imatge digital d'una cara, codificar-la de la manera m\xc3\xa9s eficient possible i comparar una codificaci\xc3\xb3 de la cara amb una base de dades, de models codificats, semblants. En termes matem\xc3\xa0tics, es desitja trobar el component principal de la distribuci\xc3\xb3 de cares o dels vectors de la matriu de covari\xc3\xa0ncia del conjunt d'imatges, on es considera un punt en l'espai n-dimensional d'una imatge amb N p\xc3\xadxels._NEWLINE_Es basen en la projecci\xc3\xb3 lineal de l'espai de la imatge a un espai de caracter\xc3\xadstiques de baixa dimensionalitat. Es poden extreure mitjan\xc3\xa7ant la t\xc3\xa8cnica d'an\xc3\xa0lisi del component principal (ACP). Per mitj\xc3\xa0 de l'ACP es pot transformar cada imatge original, del conjunt d'entrenament, en un eigenface corresponent. Alhora es pot reconstruir qualsevol imatge amb la combinaci\xc3\xb3 dels eigenfaces._NEWLINE_Molts dels treballs en m\xc3\xa0quines de reconeixement de cares estaven centrats en la detecci\xc3\xb3 individual de caracter\xc3\xadstiques tals com els ulls, nas, boca, posici\xc3\xb3... per\xc3\xb2 aquests enfocaments han demostrat ser dif\xc3\xadcils d'estendre a diferents punts de vista i ser poc eficients._NEWLINE_L'objectiu principal \xc3\xa9s desenvolupar un model computacional de reconeixement facial que sigui r\xc3\xa0pid, raonablement simple i prec\xc3\xads en entorns limitats._NEWLINE_La idea d'utilitzar els eigenfaces va ser desenvolupat per Sirovich i Kirby (1987) i utilitzat per Matthew Turk i Alex Pentland, per a la detecci\xc3\xb3 i reconeixement de la cara. Aquest es considera la primera tecnologia del reconeixement facial i va servir de base per als principals productes comercials._NEWLINE_Per completar eigenfaces, ha estat desenvolupat eigenfeatures. Aix\xc3\xb2 combina mesures facials (mesurant la dist\xc3\xa0ncia entre els trets facials) amb la t\xc3\xa8cnica d'eigenface. Un altre m\xc3\xa8tode utilitza fisherfaces que \xc3\xa9s menys sensible a les variacions de lluminositat."